Ambasada SUA din Rusia a avertizat că "extremişti" au planuri iminente pentru un atac la Moscova, la câteva ore. Atenționarea a venit la câteva ore după ce serviciile ruse de securitate au anunţat că au dejucat un atac armat la o sinagogă, pus la cale de o grupare afgană afiliată grupării Statul Islamic.
În paralel, ambasada SUA i-a sătuit în mod repetat pe toţi cetăţenii americani să părăsească Rusia imediat, potrivit Reuters
Oficialii americani nu au oferit detalii privind natura amenințării, dar le-a recomandat concetățenilor să evite concertele şi adunările cu număr mare de oameni în următoarele 48 de ore.
Avertismentul a venit la câteva ore după ce serviciul de securitate federal rus FSB a anunţat că a dejucat un atac asupra unei sinagogi din Moscova, pus la cale de o celulă afgană a grupării Stat Islamic. Este neclar dacă cele două anunţuri sunt legate, precizează Reuters.
Celula "se pregătea să-i atace pe enoriaşii unei sinagogi cu arme de foc", a precizat FSB. Când au fost interceptaţi, teroriștii au opus rezistenţă (…) şi au fost "neutralizaţi" după ce s-a tras asupra lor.
"Arme de foc, muniţie, precum şi componente pentru fabricarea de dispozitive explozive improvizate au fost descoperite şi confiscate", a mai menţionat FSB.